BBC Hausa - News - Mahaukaciyar guguwa ta tunkaro Amurka
An sabunta: 29 ga Oktoba, 2012 - An wallafa a 15:38 GMT
Masu bincike da hasashen yanayi a Amurka sun yi gargaɗin cewa mahaukaciyar guguwar nan haɗi da ruwan sama da ake yiwa laƙabi da Sandy, tana yin barazana ga ga mutane kimanin miliyan hamsin.
Yanzu haka dai mahaukaciyar guguwar ta Sandy ta doshi gabar ruwan gabashin Amurka inda dimbin jamaa ke zaune.
Ana sa ran a sakamakon mahaukaciyar guguwar, yankunan dake cikin kwari a birnin New York za su yi fama da ambaliyar ruwa, abun da ya sa mahukunta suka umarci mutane kusan dubu dari huɗu da su fice daga gidajensu.
Yanzu haka dai an rufe makarantu a birnin na New York, kuma harkokin sufuri sun tsaya cik.
Wannan lamari dai yasa 'yan takarar zaben shugaban kasar sun sanar da dakatar yaƙin neman zaɓe.y